**PARTNERSKI SASTANAK SUDIONIKA PROVEDBE PROGRAMA "ZAŽELI“ - "NISI SAM"**

**Jučer je u prostorijama Općine Ston u Stonu održan sastanak partnera u provođenju programa „Zaželi“ – „Nisi sam“ na kojem se razgovaralo o provedbi ovog programa na području Pelješca.**

**Sastanku su nazočili načelnici Općina Ston, Janjina i Trpanj zajedno s pročelnicama Jedinstvenih upravnih odjela, predstojnikom Hrvatskog zavoda za zapošljavanje PU Dubrovnik sa suradnicima i ravnateljicom Centra za socijalnu skrb Dubrovnik.**

**Program „Zaželi“ provodit će Općine na svom području u trajanju od 24 mjeseca, a namijenjen je zapošljavanju žena u nepovoljnom položaju na tržištu rada, s naglaskom na žene starije od 50 godina, žene s najviše završenom srednjom stručnom spremom, žene s invaliditetom, žene žrtve trgovanja ljudima, liječene ovisnice, žene žrtve obiteljskog nasilja, beskućnice. Općina Trpanj je raspisala i objavila oglas za prijem u radni odnos 5 žena koji je u tijeku, a koje bi pružale pomoć u kućanstvima 25-30 korisnika. Početak programa očekuje se početkom svibnja.**

**Sredstva za provođenje ovog programa osigurana su iz Europskog socijalnog fonda.**

